b"\n_START_ARTICLE_\nNiccol\xc3\xb2 de' Conti\n_START_PARAGRAPH_\nNiccol\xc3\xb2 de' Conti (f\xc3\xb8dt omkring 1395 i Chioggia i Republikken Venezia, d\xc3\xb8d 1469) var en venetiansk handelsmann og oppdagelsesreisende._NEWLINE_Rundt 1419 forlot han Venezia og slo seg til i Damaskus. Han reiste rundt i Egypt og konverterte i det ytre til islam. For \xc3\xa5 kunne virkeliggj\xc3\xb8re sine planer om \xc3\xa5 reise til India, giftet han seg med en muslimsk kvinne \xe2\x80\x94 for den gang hadde ikke kristne adgang til \xc3\xa5 reise til \xc3\x98sten, for slik \xc3\xa5 ikke utfordre det arabiske handelsmonopol med India og Kina. Han l\xc3\xa6rte seg arabisk og reiste runst i Asia til 1444._NEWLINE_Niccol\xc3\xb2 de' Conti dro s\xc3\xa5 gjennom \xc3\xb8rkenen via Bagdad til Forasia, fortsatte over Deccanplat\xc3\xa5et til Madras og derifra til Ceylon. Etter en ferd til Ganges reiste de' Conti over Bengalbukten til Ava. Han bes\xc3\xb8kte ogs\xc3\xa5 Sunda\xc3\xb8yene, og muligens ogs\xc3\xa5 Kina. Hans reiseeventyr, som lenge behersket de geografiske forestillinger om S\xc3\xb8r-Asia, ble opptegnet av den pavelige sekret\xc3\xa6r Poggio Bracciolini og ble senere trykt under tittelen Histori\xc3\xa6 de varietate fortu\xc3\xa6 libri 4 (1723)."